stanford-oval/wikipedia huggingface dataset:
Rubidium
Historia

Rubidium löydettiin Heidelbergissä vuonna 1861. Rubidiumin löysivät Gustav Kirchhoff ja Robert Bunsen tutkiessaan lepidoliittinäytettä spektroskoopilla. Rubidium on toinen alkuaine, joka on löydetty spektroskoopin avulla. Nimensä alkuaine sai latinan sanasta rubidus, joka kuvaa rubidiumin tummanpunaisia spektriviivoja. Lepidoliitin rubidiumpitoisuus oli niin pieni, että Bunsen ja Kirchhoff tarvitsivat 150 kilogrammaa malmia pystyäkseen erottamaan tarpeeksi rubidiumia sen ominaisuuksien tutkimiseksi.
Robert Bunsen eristi alkalimetalleja mineraalilähdevedestä saostamalla ne ensin kloroplatinaatteina ja erottamalla ne sen jälkeen toisistaan klorideina. Bunsen onnistui valmistamaan rubidiummetallia pelkistämällä rubidiumvetytartraattia hiilellä.
Rubidiumia ei käytetty teollisissa sovelluksissa ennen 1920-lukua, jolloin sitä alettiin käyttää valokennoissa. Suurin osa käytetystä rubidiumista on hyödynnetty erilaisissa tutkimuksissa. Rubidiumia ja cesiumia voidaan käyttää samanlaisissa sovelluksissa, ja näissä sovelluksissa rubidium korvataan useimmiten cesiumilla.
Vuonna 1995 Eric Cornell ja Carl E. Wieman jäähdyttivät rubidiumatomeja laserilla ja havaitsivat, että niiden nopeusjakaumassa suurin osa atomeista oli perustilassa eli atomit muodostivat Bosen-Einsteinin kondensaatin. Cornell ja Wieman saivat havainnostaan Nobel-palkinnon vuonna 2001.
Esiintyminen

Rubidiumia pidetään 16. runsaimpana alkuaineena maankuoressa. Sitä löytyy muun muassa pollusiitista, leusiitista, karnalliitista ja zinnwaldiitista, joka sisältää rubidiumia oksidin muodossa noin 1 %. Lepidoliitista on löydetty jopa 1,5 % rubidiumia ja sitä saadaan kaupallisesti tästä lähteestä litiumin uuton sivutuotteena. Myös jotkut kaliummineraalit ja kaliumkloridit sisältävät rubidiumia kaupallisesti merkittävän määrän. Merkittäviä rubidiumin lähteitä ovat muun muassa runsas pollusiittiesiintymä Kanadassa (Bernic Lake, Manitoba), josta saadaan myös cesiumia, sekä kaliummineraalit Kaliforniassa (Searles Lake) ja Michiganin suolavesistä saatu kaliumkloridi. Merivesi sisältää rubidiumia keskimäärin 125 μg/L.
Tuotanto

Rubidiumyhdisteitä tuotetaan noin 2−4 tonnia vuodessa. Metallista rubidiumia voidaan saostaa elektrolyysin avulla. Rubidiumia saadaan myös tuotettua lepidoliitin ja pollusiitin käsittelyn sivutuotteena. Kyseisiä malmeja louhitaan vain vähän ja valikoiduilla menetelmillä. Lepidoliittia ja pollusiittia etsitään lähinnä niiden litiumpitoisuuden takia.
Rubidium saadaan erotettua malmeissa esiintyvistä samankaltaisista alkalimetalleista, kaliumista ja cesiumista, useiden kemiallisten reaktioiden jälkeen. Erottaminen perustuu useimmiten metallien suolojen erilaiseen liukoisuuteen. Tavallisimmassa menetelmässä eri alkalimetallien alunoista muodostetaan ensin liuos. Liuos valmistetaan malmin mineraaleista joko uuttamalla malmeja pitkään rikkihapolla tai huuhtomalla malmin ja kipsin yhdistelmää kuumalla vedellä. Alunat erotetaan toisistaan ja puhdistetaan useamman kerran jakouudelleenkiteytyksen avulla. Tarvitaan kaiken kaikkiaan 30 uudelleenkiteytystä, jotta saadaan tuotettua puhdasta rubidiumalunaa [Rb2SO4:Al2(SO4)3•24 H2O]. Alunaa voidaan vielä jatkokäsitellä, jotta siitä saadaan muodostettua rubidiumhydroksidia (RbOH).
Rubidiumin erottamiseksi lepidoliitin tai pollusiitin seoksesta voidaan käyttää myös menetelmiä, joista toisella saadaan tuotettua puhdasta rubidiumkloridia ja toisella rubidiumkarbonaattia.
Rubidiumia valmistavat pääasiassa samat yhtiöt, jotka tuottavat myös kysytympää cesiumia. Tanskassa, Saksassa, Venäjällä, Japanissa ja Isossa-Britanniassa on muutamia yrityksiä, jotka käsittelevät rubidiumia sisältäviä malmeja ja valmistavat niistä metalleja tai erilaisia yhdisteitä. Kemianteollisuudessa tuotetaan jonkin verran rubidiumyhdisteiden johdannaisia. Kokonaisuudessaan rubidiumin tuotanto on hyvin pientä verrattuna muihin metalleihin. Tarkkoja arvioita maailman rubidiumesiintymien laajuudesta ei ole tehty, mutta on arvioitu että nykyisillä tuotantomäärillä Pohjois-Amerikan esiintymät pystyisivät yksinään vastaamaan rubidiumin kysyntään monien satojen vuosien ajaksi.
Käyttö

Rubidiumia voidaan käyttää pienissä atomikelloissa, joiden toiminta perustuu atomin ominaisvärähtelyyn. Rubidiumatomikello heittää kymmenessä vuodessa korkeintaan sekunnin tuhannesosan. Yleensä atomikelloissa käytetään cesiumia, jonka ominaisuudet ovat samankaltaiset kuin rubidiumilla. Geologit käyttävät rubidiumin ja strontiumin isotooppeihin perustuvaa ajoitusmenetelmää määritellessään kiven ikää. Rubidiumia käytetään myös katalyyttina ja valokennoissa sekä tutkimustarkoituksissa. Koska rubidium on hyvin kallista, sen teollinen käyttö on vähäistä.
Rubidiumsuoloja käytetään laseissa ja keramiikassa. Rubidiumia käytetään myös työaineena höyryturbiineissa ja poistamaan kaasujäämiä tyhjiöputkista. Rubidiumnitraatti antaa ilotulitteille violetin värin. Rubidium on myös lievästi radioaktiivista ja siksi sitä on käytetty aivokasvainten paikannuksessa. Se kerääntyy kasvaimiin, mutta ei normaaliin kudokseen. Höyrystynyttä rubidiumia käytetään laserjäähdytyksessä ja Bosen-Einsteinin kondensaatiossa.
Alkuainetta on harkittu käytettäväksi myös avaruusalusten ionimoottoreissa, koska se ionisoituu helposti. Cesium on kuitenkin tähän tarkoitukseen tehokkaampi. Rubidiumia on myös harkittu käytettäväksi termoelektrisissä generaattoreissa, joissa rubidium ionisoituu kuumentamalla korkeissa lämpötiloissa ja ohjaamalla magneettikentän läpi. Ionit johtavat sähköä ja toimivat generaattorin magneettisydämenä tuottaen sähkövirtaa. RbAg4I5:lla on korkein sähkönjohtavuus huoneenlämpötilassa verrattuna muihin tunnettuihin ionikiteisiin. Lämpötilassa 20 ˚C sen johtavuus on samaa luokkaa laimean rikkihapon kanssa. Tämän vuoksi sitä käytetään ohuissa filmiparistoissa ja muissa sovelluksissa.
Myrkyllisyys, varotoimenpiteet ja biologiset vaikutukset

Rubidium on erittäin helposti syttyvä. Rubidium tulee säilyttää inertin kaasun alla tiiviisti suljetussa astiassa tai lasiampulleissa inertissä tilassa. Rubidiumia ei saa varastoida yhdessä vahvojen hapettimien, veden tai happojen kanssa.
Rubidiumilla kuten muillakin alkalimetalleilla hapetusluku on +1 myös veteen liuenneena, joten sen ioneilla on vaikutuksia biologisiin systeemeihin. Ihmiskeho käsittelee rubidium-ionia (Rb+) kuten se olisi kaliumioni. Näin ollen rubidiumionit ajautuvat kehon sisälle joutuessaan solun sisäiseen nesteeseen. Rubidiumilla ei ole biologista roolia, mutta sillä on todettu olevan pieni metaboliaa kiihdyttävä vaikutus. Eläinkokeilla tehdyissä tutkimuksissa rubidium on huomattu vähentävän kasvainsolujen kasvua. Mahdolliset vaikutusmekanismit ovat rubidiumin kulkeutuminen kasvainsolun sisälle tai rubidiumionien kiinnittyminen syöpäsolujen solukalvoon.
Rubidiumilla on myrkyllisiä vaikutuksia vesieliöille johtuen sen aiheuttamasta veden pH:n muutoksesta.
Aiheesta muualla

Wikimedia Commonsissa on kuvia tai muita tiedostoja aiheesta .
Luettelo rubidiumin isotoopeista The Isotopes Project Home Page (englanniksi)
Periodictable: Technical data for Rubidium (englanniksi)
PubChem: Rubidium (englanniksi)
Human Metabolome Database: Rubidium (englanniksi)
Lenntech.com: Rubidium – Rb (englanniksi)
Webmineral: Mineral Species containing Rubidium (Rb) (englanniksi)
Mindat: The Mineralogy of Rubidium (englanniksi)
Mindat: Rubidium (englanniksi)
The Royal Society of Chemistry (RSC): Rubidium (englanniksi)
PeriodicTable: Rubidium (Rb) (englanniksi)
PubChem: Rubidium (englanniksi)
Human Metabolome Database (HMDB): Rubidium (englanniksi)
Food Component Database (FooDB): Rubidium (englanniksi)
DrugBank: Rubidium (englanniksi)
Dr. Duke's Phytochemical and Ethnobotanical Databases: Rubidium (englanniksi)
Rubidiumia lasiampullissa.
Barack Hussein Obama

Barack Hussein Obama voi tarkoittaa:
Barack Obama (koko nimi Barack Hussein Obama II), Yhdysvaltain 44. presidentti
Barack Obama (koko nimi Barack Hussein Obama), kenialainen taloustieteilijä, Yhdysvaltain 44. presidentin Barack Obaman isä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Barack Hussein Obama”, voi hakea sivunnimihaulla, laajalla sivunnimihaulla tai tekstihaulla.
Austrheimin kirkko

| Austrheimin kirkko Austrheim kyrkje |
| --- | --- |
 Kirkko vuonna 2009.
Sijainti:  Austrheim, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1865
Suunnittelija:  Askild Åse
Materiaali:  puu
Istumapaikkoja:  355
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Austrheimin kirkko (norj. Austrheim kyrkje) on Austrheimin kunnassa Vestlandin läänissä Norjassa sijaitseva puinen pitkäkirkko vuodelta 1865.
Kuvia

Kirkko sisältä
Aiheesta muualla

Kuvia tai muita tiedostoja aiheesta Austrheimin kirkko Wikimedia Commonsissa
Kellahti

Kellahden kartano.
Kellahti (ruots. Källfjärd ) on noin 13 kilometriä Porin keskustan pohjoispuolella sijaitseva kylä, joka kuului aikaisemmin Ahlaisten kuntaan. Kylän läpi virtaa Kellahdenjoki, jonka varrella sijaitsee Kellahden kartanon kulttuurimaisema.
Aiheesta muualla

Avellan, Niilo J.: ”Tietoja muutamista entisen Ulvilan pitäjän maatiloista: Kellahti”, Satakunta - Kotiseutututkimuksia I, s. 168–172.  Satakuntalainen osakunta, 1907.  Näköisversio verkossa (pdf).
Austre Molandin kirkko

| Austre Molandin kirkko Austre Moland kirke |
| --- | --- |
 Kirkko vuonna 2006.
Sijainti:  Arendal, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1673
Materiaali:  puu
Istumapaikkoja:  496
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Austre Molandin kirkko (norj. Austre Moland kirke) on Arendalin kunnassa Agderin läänissä Norjassa sijaitseva puinen ristikirkko vuodelta 1673.
Kuvia

Kirkkosali
Aiheesta muualla

Kuvia tai muita tiedostoja aiheesta Austre Molandin kirkko Wikimedia Commonsissa
BTR-152

BTR-152 Yad la-Shiryonin museossa.
BTR-152 (ven. БТР-152) on ensimmäinen Neuvostoliitossa rakennettu panssaroitu miehistönkuljetusajoneuvo. Lyhenne BTR tulee edellä mainittua venäjäksi tarkoittavasta sanasta бронетранспортёр (bronetransportjor). BTR-152 otettiin käyttöön Neuvostoliiton armeijassa 1950-luvulla.
Vaunu perustui ZiS-151-kuorma-auton alustaan, johon oli lisätty viisi tonnia panssarointia. Tästä seurasi erittäin rajoitettu liikkuvuus. Ajoneuvossa oli kuusi pyörää, joista neljä vetää. Runko on kokonaan hitsattu, moottori ja vaihteisto olivat edessä. Miehistöön kuului ajajan ja kartanlukijan lisäksi jopa 17 jalkaväkimiestä, jotka nousivat vaunuun takaa. [lähde? ]
Uudempi versio, BTR-152B, tuli palvelukseen vuonna 1951. Uusi malli korjasi edellisen epäkohtia, kuten avoimen katon ja huonon liikkuvuuden. Uudessa mallissa oli vinssi edessä, ja renkaiden paineita voitiin säätää maastoliikkuvuuden parantamiseksi. [lähde? ]
Parannuksista huolimatta BTR-152 oli vain halpa ajoneuvo armeijan liikkuvuuden parantamiseksi kunnes sopivampi ajoneuvo saataisiin kehitettyä. Muunnoksiin kuuluvat komentoajoneuvo ja versiot aseistettuina kahdella 14,5 mm konekiväärillä ja kahdella 23 mm ilmatorjuntatykillä. [lähde? ]
Tuotanto loppui vuoden 1962 alussa ja Neuvostoliitossa vaunun korvasi BTR-60-sarja. Komentovaunuina ajoneuvo jäi kuitenkin käyttöön 1980-luvulle asti. Sitä ovat myös käyttäneet useat Varsovan liiton ja muut maat, kuten Afganistan, Albania, Algeria, Bulgaria, Kamputsia, Kiina (tyyppi 56 miehistönkuljetusvaunu), Kongo, Kuuba, Egypti, Intia, Iran, Irak, Pohjois-Korea, Syyria ja muut. Myös Israel käytti sotasaaliiksi saamiaan vaunuja. [lähde? ]
Aiheesta muualla

Kuvia tai muita tiedostoja aiheesta BTR-152 Wikimedia Commonsissa
Major League Baseball -kausi 1881

Major League Baseball -kausi 1881 käsitti ainoastaan vuodesta 1876 toimineen National Leaguen. Kauden jälkeen Eastern Championship Associationin mestari New York Metropolitans kohtasi NL:n voittaneen Chicago White Stockingsin kolmen näytösottelun sarjassa. Mets voitti otteluista kaksi, White Stockings yhden. Kausi oli ensimmäinen, josta National League jatkoi seuraavalle kaudelle täsmälleen samalla jäsenistöllä.
Major League

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| National League | National League | National League | National League | National League | National League |  |
| Sija | Joukkue | Voitot | Tappiot | Tasan | Voittosuhde |   GB |

| 1. | Chicago White Stockings | 56 | 28 | 0 | .667 | – |
| 2. | Providence Grays | 47 | 37 | 1 | .560 |   9 |
| 3. | Buffalo Bisons | 45 | 38 | 0 | .542 | 10.5 |
| 4. | Detroit Wolverines | 41 | 43 | 0 | .488 | 15 |
| 5. | Troy Trojans | 39 | 45 | 1 | .464 | 17 |
| 6. | Boston Red Caps | 38 | 45 | 0 | .458 | 17.5 |
| 7. | Cleveland Blues | 36 | 48 | 1 | .429 | 20 |
| 8. | Worcester Ruby Legs | 32 | 50 | 1 | .390 | 23 |
Aiheesta muualla

Baseball almanakka - National League 1881
Eino Salmelainen

| Eino Salmelainen |
| --- | --- |
 Eino Salmelainen 1930-luvun alussa.
Henkilötiedot
Syntynyt: 30. maaliskuuta 1893 Ikaalinen
Kuollut: 16. huhtikuuta 1975 (82 vuotta) Tampere
Ammatti:  teatterinjohtaja, teatteriohjaaja
Eino Johannes Salmelainen (30. maaliskuuta 1893 Ikaalinen – 16. huhtikuuta 1975 Tampere) oli suomalainen teatterinjohtaja ja teatteriohjaaja. Hän toimi Tampereen työväen teatterin johtajana vuosina 1943–1966.
Elämänvaiheet

Eino Salmelainen tuli ylioppilaaksi Tyrvään yhteiskoulusta vuonna 1912 ja toimi aluksi lehtimiehenä muun muassa Ilkassa ja Aamulehdessä sekä avustajana Satakunnan Sanomissa, kunnes siirtyi teatterialalle. Sisällissotaan Salmelainen osallistui valkoisten puolella. Hän toimi Tampereen Teatterin johtajana 1923–1934 ja Helsingin Kansanteatterin johtajana 1934–1940. Erityisen merkittävän uran hän teki Tampereen Työväen Teatterin johtajana. Teatterineuvoksen arvonimen hän sai vuonna 1951.
Näyttämöillä

Teatteriuransa varhaisvuosina Salmelainen omaksui mannermaisen teatterin ekspressionistisen tyylin. Sen piirteitä olivat epäsovinnaisuus, jyrkkyys ja kulmikkuus. Hän kuitenkin muovasi ilmaisuaan ja tavoitti pian jäljittelemättömän realistisen ilmaisutavan. Sen piirteitä olivat aitous, totuudellisuus ja maanläheisyys. Hän itse määritteli työnsä inhimillisyyden välittäjäksi, joka paljastaa näyttämöllä ihmisen luonnon ja laadun sekä opettaa elämän ymmärtämistä. Teatterinjohtajana Salmelainen oli synnynnäinen auktoriteetti ja pedagogi. Hän vaikutti koko maan teatteritaiteeseen luennoimalla ja ohjaamalla näyttelijöiden harjoituksia.
Tunnustuksia

Salmelainen sai teatterineuvoksen arvonimen 1951, Pro Finlandia -mitalin 1958 ja professorin arvonimen 1963. Tampereella ja Ikaalisissa on Salmelaisen mukaan nimetty katu. Hänen nimeään kantaa myös Eino Salmelaisen säätiö. Tampereen Työväen Teatterin vanha päänäyttämö nimettiin uudelleen hänen mukaansa syksyllä 2014.
Teoksia

Korpisaunalta : kesälomailijan kokemuksia. Tekijä, Tampere 1922
Luolavuoren valloittajat : poikaseikkailu. Gummerus, Jyväskylä 1923
Teatteri ja näyttelijä : välähdyksiä Suomen teatterien viimeaikaisesta toiminnasta ; toimittaneet Eino Salmelainen ja Ilmari Lahti. Gummerus, Jyväskylä 1937
Siniset kotkat ja legioona : seikkailukertomus. Seikkailujen maailma 22. Otava 1943
Neuvostoliitto - johtava teatterimaa. Suomi-Neuvostoliitto-seura, Helsinki 1946
Aioin papiksi − jouduin teatteriin: muistelmia ja mietteitä. Helsinki: Tammi, 1954.
Oppirahat on maksettava: muistelmia ja mietteitä. Helsinki: Tammi, 1955.
Hurma ja surma: muistelmia tavallaan. Helsinki: Tammi, 1957.
Tarinaa teatterista. Helsinki: Tammi, 1960.
Parivaljakko: Tampere teatterikaupunkina. Helsinki: Tammi, 1963.
Teatteriväkeä lähikuvassa. Helsinki: Tammi, 1965.
Paimenkirje: ohjaajan ajatuksia. Helsinki: Tammi, 1965.
Kun olin nuori. Helsinki: Tammi, 1966.
Kun vanhuus yllätti: kokemuksia. Helsinki: Tammi, 1967.
Teatterin naisia: eilisen ja nykypäivän havaintoja. Helsinki: Tammi, 1968.
Teatteri ja nuoriso : Aineksia ja näytteitä 27.3.1969 vietettävän Maailman teatteripäivän johdosta pidettäviksi oppitunneiksi. Suomen teatterijärjestöjen keskusliitto, Helsinki 1969
Jatkuuko teatteri? Helsinki: Tammi, 1970.
Ihminen näyttämöllä: kansallisen dramatiikan tarkkailua. Helsinki: Tammi, 1972.
Luova sana ja yhteiskunta: esseitä ja puheenvuoroja. Helsinki: Tammi, 1973.
Noin sata särmää Salmelaiselta. Koonnut Veikko Huuska. Ikaalinen: Ikaalisten kirjapaino, 1993.
Aiheesta muualla

Pirkko Koski: / Salmelainen, Eino (1893–1975) Kansallisbiografia-verkkojulkaisu (maksullinen).  6.9.2001 (päivitetty 4.8.2016). Helsinki:  Suomalaisen Kirjallisuuden Seura.
Eino Salmelainen : "Vanhaa Tamperetta", Suomen Kuvalehti, 24.11.1923, nro 47, s. 8, Kansalliskirjaston digitaaliset aineistot
Gabriel Boric

| Gabriel Boric |
| --- | --- |

Chilen presidentti
 11. maaliskuuta 2022–  
Edeltäjä:  Sebastián Piñera
Chilen edustajainhuoneen jäsen
 Magallanesin vaalipiiri 2014–  
Henkilötiedot
Koko nimi:  Gabriel Boric Font
Syntynyt: 11. helmikuuta 1986 (ikä 38)  Punta Arenas, Chile
Kansalaisuus:   chileläinen
Puoliso:  Irina Karamanos
Tiedot
Puolue:  Convergencia Social
Uskonto:  agnostikko
 Nimikirjoitus
Aiheesta muualla
gabrielboric.cl
Gabriel Boric Font (['boritʃ]; 11. helmikuuta 1986 Punta Arenas) on chileläinen poliitikko ja Chilen nykyinen presidentti. Hän on nuorin koskaan Chilen presidentin virkaan valittu henkilö. Poliittisesti hän on vasemmistolainen.
Tausta ja yksityiselämä

Boric syntyi Punta Arenasissa eteläisessä Chilessä vuonna 1986. Hän opiskeli yliopistossa oikeustiedettä ja vuonna 2011 hän nousi maanlaajuisten opiskelijaprotestien johtohahmoksi. Protesteissa vallattiin kampuksia ja vaadittiin maksutonta ja laadukasta korkeakoulutusta.
Boric kasvoi uskovaisessa katolilaisessa kodissa, mutta on sittemmin määritellyt itsensä agnostikoksi.
Vuodesta 2019 lähtien Boric on ollut parisuhteessa politiikan tutkimusta opiskelevan Irina Karamanosin kanssa.
Poliittinen ura

Vuonna 2013 Boric jätti opintonsa kesken, kun hänet valittiin Chilen edustajainhuoneen jäseneksi. Hän edustaa maan eteläistintä vaalipiiriä. Boric on ollut mukana perustamassa Frente Amplio -nimistä vasemmistolaista vaaliliittoa, johon mm. Chilen kommunistinen puolue kuuluu. Poliittiset vastustajat ovat kritisoineet tätä, mutta kannattajat sitä vastoin ovat tuoneet esille, että Boric itse edustaa maltillisempaa vasemmistoa.
Joulukuussa 2021 hänet valittiin presidentinvaalien toisella kierroksella presidentiksi. Vastaehdokkaana oli oikeistolainen José Antonio Kast. Boric sai hieman vajaa 56 % hyväksytyistä äänistä, ja Kast onnitteli häntä jo vaali-iltana.
Hänet valittiin presidentiksi 19. joulukuuta 2021 järjestetyllä presidentinvaalien toisella kierroksella ja hän vannoi virkavalansa 11. maaliskuuta 2022.
Poliittiset näkemykset

Boric on kertonut tavoitteekseen Augusto Pinochetin perinnön hautaamisen. Hän on luvannut desentralisoida maan hallintoa, luoda hyvinvointivaltion ja parantaa naisten, muunsukupuolisten sekä alkuperäiskansojen asemaa. Lisäksi hän haluaa uudistaa eläkejärjestelmän ja taistella ilmastonmuutosta vastaan sekä lyhentää työviikkoa 45 tunnista 40:een.
Edustamastaan vasemmistosta Boric on sanonut, ettei sen tule ajaa kaksilla rattailla sanoen, että "siinä missä vasemmiston täytyy tuomita Chilen ihmisoikeusrikkomukset sen diktatuurin aikana ja nykyään, hiljaiset vallankumoukset Brasiliassa, Hondurasissa ja Paraguayssa, Israelin aluemiehitykset ja Yhdysvaltain interventiot, meidän täytyy vasemmistosta myös tuomita samalla voimalla vapauksien pysyvä kaventuminen Kuubassa, Ortegan sortovalta Nicaraguassa, diktatuuri Kiinassa ja demokratian perusteiden heikkeminen Venezuelassa".
Kunnianosoituksia

Chilen ansioritarikunta (Chile, 2022, suurmestari)
Kuningas Tomislavin ritarikunta (Kroatia, 2022)
Boyacá-ritarikunta (Kolumbia, 2022)
Aiheesta muualla

Gabriel Boric Chilen kansalliskongressin kirjaston verkkosivuilla (espanjaksi)
Gabriel Boricin kotisivut (Arkistoitu – Internet Archive) (espanjaksi)
Bailamos

| ”Bailamos” Enrique Iglesias |
| --- | --- | --- |

Singlen tiedot
 Albumilta: Enrique
 Julkaistu: 1999
 Tyylilaji: latinopop
 Levy-yhtiö: Interscope
Enrique Iglesiaksen muut singlet
| ”Nunca Te Olvidaré” 1998 | ”Bailamos” 1999 | ”Rhythm Divine” 1999 |
Bailamos on espanjalaislaulaja Enrique Iglesiaksen single albumilta Enrique. Se oli Iglesiaksen läpimurtokappale[lähde? ] ja saavutti ykkössijan Billboard Hot 100 -listalla.
Jo ennen albumijulkaisua kappale kuultiin Iglesiaksen Cosas Del Amor -levyn erikoispainoksessa ja Barry Sonnenfeldin elokuvan Wild, Wild West (1999) soundtrackillä. Kappaleesta tehty musiikkivideo sisältää kohtauksia elokuvasta.
Valentina Sidorova

| Mitalit> Maa:   Neuvostoliitto.Naisten miekkailu. Olympialaiset  | Mitalit> Maa:   Neuvostoliitto.Naisten miekkailu. Olympialaiset  | Mitalit> Maa:   Neuvostoliitto.Naisten miekkailu. Olympialaiset  | Maa:   Neuvostoliitto> Naisten miekkailu. |
| --- | --- | --- | --- |
|  Kultaa | Montréal 1976 | floretti, joukkuek. |  |
|  Hopeaa | Moskova 1980 | floretti, joukkuek. |  |
Valentina Vasiljevna Sidorova (ven. Валентина Васильевна Сидорова, 4. toukokuuta 1954 Moskova, Venäjän SFNT – 9. kesäkuuta 2021) oli kilpaurallaan Neuvostoliittoa edustanut miekkailija, olympiavoittaja ja maailmanmestari.
Sidorova voitti floretin joukkuekilpailussa olympiakultaa Montréalissa 1976 ja olympiahopeaa Moskovassa 1980. MM-kilpailuista Sidorova saavutti floretin yksilö- ja joukkuekilpailuista yhteensä yhdeksän maailmanmestaruutta, kaksi MM-hopeaa ja yhden MM-pronssin.
Sidorova kuoli 67-vuotiaana 9. kesäkuuta 2021.
Aiheesta muualla

Valentina Sidorova Kansainvälinen olympiakomitea. (englanniksi)
Balboa (tanssi)

Balboa on swing-tanssi joka syntyi 1920-luvulla. Toisin kuin muita swing-tansseja, Balboa tanssitaan tanssiotteessa tiiviissä vartalokontaktissa, jossa vartalot koskettavat toisiaan reidestä rintaan asti.
Balboan perusta on sen verran yksinkertainen, että sitä voidaan tanssia myös hyvin nopeatempoiseen musiikkiin. Sitä voidaan kuitenkin tanssia myös hitaaseen musiikkiin, jolloin jää luonnollisesti enemmän aikaa tarkalle jalkatyölle ja erilaisille muunnelmille.
Tyypit

Balboa syntyi, kun tanssipaikat alkoivat olla ylikansoitettuja, ja parista irtautumiseen ei enää ollut kunnolla tilaa. Balboa on hyvin sisäänpäin kääntynyt tanssi, suuri osa liikkeestä tapahtuu polvien alapuolella.
Balboasta on kaksi hyvin erilaista muotoa:
Balboa, jota kutsutaan myös Pure Bal-nimellä. Tanssijat pysyvät tiiviissä vartalokontaktissa kaiken aikaa, tanssien erilaisia askelkuvioita, tehden käännökset ja liikkuen parina.
Bal-Swing, joka tunnettiin alun perin vain Swinginä tai toisinaan Randy Swinginä. Tämä tanssi on hyvin erilainen Pure Balboaan verrattuna. Vartalokontaktia ei pidetä jatkuvasti, ja kuviot ovat lähempänä muita swing-tansseja. Tämä tanssityyli sai alkunsa Charlestonista ja aikaisin tunnettu tapaus jossa tätä tanssityyliä käytettiin oli kilpailussa Venice Beachilla vuonna 1932. Nimi Bal-Swing syntyi 1970-luvulla yrityksenä erottaa tanssi yleisemmästä termistä swing-tanssit.
Perusaskel

Balboan perusaskel koostuu periaatteessa kahdesta two-step -askelesta peräkkäin, jotka otetaan shufflaamalla jalkoja. Kenkien tulee tästä syystä olla riittävän liukkaat jotta tanssiminen yleensä onnistuu – viejä voi käyttää esimerkiksi nahkapohjaisia tanssikenkiä seuraajan usein käyttäessä korkokenkiä.
Historia

Balboa syntyi eteläisessä Kaliforniassa 20-luvulla ja sen suosio kasvoi jatkuvasti toiseen maailmansotaan asti. Balboa sai nimensä Newport Beachissa, Kaliforniassa sijaitsevan Balboa Peninsulan mukaan, jossa se keksittiin. Sen uskotaan saaneen alkunsa Balboa Pavilionissa  Newport Beachissa.
Los Angelesissa on aina ollut pieni, aktiivinen Balboa-yhteisö. Nykypäivänä Balboa leviää maailmanlaajuisesti.
Aiheesta muualla

Balboa Nation